CELEX: 31989R3481
Language: ro
Date: 1989-11-20 00:00:00
Title: Regulamentul (CEE) nr. 3481/89 al Comisiei din 20 noiembrie 1989 privind clasificarea anumitor mărfuri în Nomenclatura Combinată

02/Volumul 04
            
            
               RO
            
            
               Jurnalul Ofícial al Uniunii Europene
            
            
               169
            
         31989R3481
   
               L 338/7
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 3481/89 AL COMISIEI
   
   din 20 noiembrie 1989
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CEE) nr. 3469/89 (2), în special articolul 9,
   întrucât, pentru a asigura aplicarea uniformă a Nomenclaturii Combinate anexate Regulamentului (CEE) nr. 2658/87, este necesară adoptarea unor dispoziții privind clasificarea mărfurilor incluse în anexa la prezentul regulament;
   întrucât Regulamentul (CEE) nr. 2658/87 a stabilit regulile generale de interpretare a Nomenclaturii Combinate; întrucât aceste reguli se aplică de asemenea oricărei alte nomenclaturi care o include pe aceasta, chiar parțial sau, eventual, adăugându-i subdiviziuni, și care se stabilește prin reglementări comunitare specifice, în vederea aplicării de măsuri tarifare sau de altă natură, în cadrul schimburilor de mărfuri;
   întrucât, pentru aplicarea regulilor generale menționate anterior, marfa descrisă în coloana 1 din tabelul inclus în anexa la prezentul regulament trebuie încadrată la codul NC corespunzător, indicat în coloana 2, în temeiul explicațiilor incluse în coloana 3;
   întrucât Comitetul pentru Nomenclatură nu a emis nici un aviz în termenul stabilit de către președintele său,
   ADOPTĂ PREZENTUL REGULAMENT:
   Articolul 1
   Marfa descrisă în coloana 1 a tabelului inclus în anexă trebuie să fie clasificată în Nomenclatura Combinată la codul NC corespunzător, indicat în coloana 2 din tabelul menționat.
   Articolul 2
   Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 noiembrie 1989.
      
         
            Pentru Comisie
         
         Christiane SCRIVENER
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 337, 21.11.1989, p. 5.
   ANEXĂ
   
               Descrierea mărfii
            
            
               Clasificare Cod NC
            
            
               Explicație
            
         
               (1)
            
            
               (2)
            
            
               (3)
            
         
               Capete și baza capului de homar constând în partea inferioară a capului, obținute prin înlăturarea carapacei superioare, precum și a ficatului, după ce au fost supuse albirii sau fierberii în apă, prezentate în stare congelată
               Produsele sunt folosite la prepararea ciorbelor, a sosurilor și untului de crustacee
            
            
               0306 12 90
            
            
               Clasificarea este stabilită în conformitate cu dispozițiile cuprinse în regulile generale 1 și 6 de interpretare a Nomenclaturii Combinate, precum și cu textele codurilor NC 0306, 0306 12 și 0306 12 90 (a se vedea și notele explicative din Sistemul armonizat, capitolul 3, considerații generale, primul paragraf).
               Codul NC 0511 nu poate fi luat în considerare, prin aplicarea notei 1 litera (a) din capitolul 5